Matka | Legends World Finals 2007\nArchive for the ‘Matka’ Category\nHarjoittelu on lahjattomille\nNyt on torstai keskipäivä ja tultiin tunti sitten radalle. Infineon Racywayllä on aika hiljainen tohina päällä, kovin on vähän kansainvälisen maailmamestaruuskilpailun aaton tunnelmaa. Ilmapiiri on muutenkin melko jäätävä, sillä neljän suomalaisen autoa odotetaan vielä tullista radalle toimitettavaksi. Ossin auto on yksi tulliin juuttuneista.\nKilpailun olisi tarkoitus alkaa huomenna perjantaina ja tänään torstaina on vapaat harjoitukset. Jos olisi kalusto millä harjoitella. Rata on Ossille uusi ja harjoituskierroksia saisi mielellään tulla muutama ennen kilpailua. Tässä vaiheessa aletaan olla jo kiitollisia, jos auto saadaan paikalle ennen lähtölipun heilahdusta.\nKaikenlaisista suunnista yritetään auttaa ja amerikkalaista tullia hoputtaa, joten ei paeta vielä paikalta. Jos aivan surkeasti käy, niin vuokraamamme Ford Edge -maasturi on ainakin brand new eli aivan uusi. Mittarissa on valtaisat 56 mailia ja sisällä tuoksuu uudelle. Kaasutellaan tällä Vegasiin ja ongitaan sitä onnea rulettipöydästä. Kasinoista Amerikka muutenkin tunnetaan, eikä toimitusvarmuudesta.\nKategoria(t): Matka | Leave a Comment »\nSuomalainen unelma maailmanmestaruudesta\n5 marraskuun, 2007\nSan Franciscoon saavuttiin pari päivää sitten Lontoon kautta n. vuorokauden matkustamisen jälkeen. Virgin Atlantic kuljetti varsin mukavasti. Edellä istuvan selkänojasta näytetään Michael Mooren Sicko tai The Simpsons Movie, ruokaa saa muoveissa kuten hyvällä lennolla kuuluukin ja Tetristä pystyy pelaamaan samalla säätimellä, jolla elokuvat, sarjat ja musiikit valitaan.\nHotelli on hyvällä paikalla Union Squaren lähellä ja Golden Gate vie ulos kaupungista, kun sateenkaarivärit alkaa väsyttää.\nAikavyöhyke on kymmenen tuntia Suomea jäljessä ja aikaeron kanssa ei toivottavasti painita enää torstaina, kun ensimmäisen kerran radalle päästään.\nRata on tunnin parin päässä kaupungin keskustasta. Käytiin katsastamassa rata-alue eilen ja korkeuserot tekivät paikasta vähän Ahveniston tapaisesti mielenkiintoisen, ja alue oli muutenkin näyttävä.\nKilpailuun on odotettavissa n. 150 kuljettajaa. Kaikkiaan kahdeksan suomalaisen autot ovat olleet merellä matkalla tänne kuukauden verran, joten kohta otetaan amerikkalaisesta unelmasta mittaa.\nStay tuned ’n’ keep in touch!\nWall of Fame of Infineon Raceway in Sonoma, California.\nOssia ei päästetty vielä rata-aitojen sisäpuolelle.\nInnokas Legends-fani matkalla Sonoman kilparadalle.\nKategoria(t): Matka | 1 Comment »\nLuet parhaillaan arkistoa kategoriasta Matka.


MTB-CAMP TURKU 26.-27.10.2019 - Tapahtumat - MTB666\nMTB-CAMP TURKU 26.-27.10.2019\nFrank 29. Lokakuu[ta] 2019, [klo] 19.02 #1\noo2018-IR-1.jpg945×760 595 KB\nYöpaikkoja on. Mutta ei mitää hotellitasoa. Tästä lisää lähempänä ajankohtaa ja tarkempia tietoja myös yksärillä jne.\nSuihku. Jos pääset jolleen, ni hyvä homma. Turussa asuu paljo mukavia ihmisiä esim keltä voi kysyä.\nPerjantaina 25.10. RED BULL RAMPAGE -kisakatsomo Turun Pyöräpajalla\nLauantaina 26.10. XC-ajoja ja pomppimista.\nSunnuntaina 27.10. DH-JATKOT\n25.pv perjantaina klo 18.30-22.00 RedBull Rampage 2019 LIVE katselmus Turun pyöräpajalla. Redbull rampage on äärimaastopyöräilyn hulluin kisa, joka järjestetään Usan Utahissa. Pajalla katsotaan kisaa kankaalta. Lähetys alkaa suomen aikaa klo 19. Omat sipsit mukaa!\nTapahtuma on osa MTB camp turku maastopyöräleiriä, joka tapahtuu 26-27.pv Turussa\n26.pv lauantaina xc-lenkkiä-> tyylikisa helpohkolla alamäki radalla-yleistä hyppelyä ja mutkitteluu.klo 11-19\n27.pv sunnuntaina ylös taluttelua/ajoa alas rymistelyä. Klo 11-17.\nYö paikkoja kannattaa etsiä jos haluaa nukkua lämpimässä, kylmä paikka löytyy ja suositellaan varautumaan asian mukaisilla yöpymis vermeillä.\nFlameboy 03. Tammikuu[ta] 2019, [klo] 19.52 #2\nOispa jo mtbcamp!. …\nJo menneen leirin promovideo:\nJa leiri video:\nreal_slim_mill 03. Tammikuu[ta] 2019, [klo] 17.40 #3\nMites Tallinna? Laidalta joku tila vuokralle pariks päiväks, kovaa shred ja kalma saun. Voisin olla mukana järkkäämässä ja uskon et saatais paikallisiakin kiinnostumaan.\nraesaenen 03. Tammikuu[ta] 2019, [klo] 21.12 #4\nLahe/Hollola akselilla olis hyvää mtb maastoo. Olen hieman huono mitään järkkäilemään, mutta jos ei suuria odotuksia ole niin voin kyllä lähteä näyttämään paikkoja.\nFrank 04. Tammikuu[ta] 2019, [klo] 13.18 #5\nLahti ois kyllä melko kova. Helppo hesiksestä ainekin kulkea mestoille!\nNo ei kai siinä kummempia ku joku paikka missä nukkua varmaan se ehdoton.\nPeseytyminen ihan kiva bonus Tätä kyllä hoidettu kesäsin myös uimalla.\nAikataulua ja ohjelmaa hyvä vähä enakkoon miettiä jonkinlaista. Kohteita mitä vedellä ja monelta syyää /mistä voi hakea ruokaa jne.\nTallinna kuulostaa ihan kivalta joo, mutta vähä hankala kulku? ja onks siellä edes mäkiä?\nensson 04. Tammikuu[ta] 2019, [klo] 16.42 #6\nMessilässä on niitä mökkösiä vuokrattavaks et useemmalla osallistujalla maksa pal mittää ja kovaa ajoa/rilliä/saunaa koko vkl. Jos osallistujia 5-6max niin meijän byke kommuuni saattaa ratketa liitoksistaan mutta mahtunee nippanappa.\nMyltsi 05. Tammikuu[ta] 2019, [klo] 02.16 #7\nMökkeröhän ois kyllä kova jos sais tarpeeks jengiä. Oltais valmiiks jo messilän rinteessä pelipaikoilla huhu.\nhappo-orgiat 05. Tammikuu[ta] 2019, [klo] 12.51 #8\nMessilä mtb camp ois kyl kova! Mökki + sauna + kesä + kärpäset\nraesaenen 05. Tammikuu[ta] 2019, [klo] 13.49 #9\nVoisin alkaa vähän selvittään mökki hommia ja hintoja…\nheadwind.rommel 12. Tammikuu[ta] 2019, [klo] 04.46 #10\nonks ajankohtaa mietittynä\nFrank 12. Tammikuu[ta] 2019, [klo] 09.04 #11\nraesaenen 12. Tammikuu[ta] 2019, [klo] 12.02 #12\nEi oo kerennyt vielä tekeen mitään tän eteen. Kun pääsee täältä Madeiralta takasin niin vois alkaa vähän hahmottelemaan ja kyseleen mökkiä. Onko ehdotuksia? Itse kelailin kesäkuuta mutta sinäänsä kaikki käy.\nheadwind.rommel 12. Tammikuu[ta] 2019, [klo] 13.03 #13\nItse kelailin kesäkuuta\neikös kesäkuussa ole yv bailut ja ncmc sun muut, voi tulla ruuhkaa. huhtikuuhan saattais olla sikäli hyvä, että paska lentää mut aurinko saattaa jo pilkahtaa eikä varmaan tuu messilässä/leirintäpaikoissa ku tuttuja vastaan kun ei oo mikään kausi päällä tai en tiiä\nFrank 02. Syyskuu[ta] 2019, [klo] 07.14 #14\nKoska, kuka, missä???\nhappo-orgiat 02. Syyskuu[ta] 2019, [klo] 10.11 #15\nFrank 04. Syyskuu[ta] 2019, [klo] 07.48 #16\nAletaaks lyömää päivämäärää lukkoon?!\nJa redbull rampagehan on tosiaan 25.lokakuuta\nFlameboy 08. Syyskuu[ta] 2019, [klo] 19.00 #17\nJoo TurkuMTB-Camp tullaan pitämään erittäinsuurella todennäköisyydellä 26-27.10 Turussa! Lisäinfoa myöhemmin…\nFrank 12. Syyskuu[ta] 2019, [klo] 14.38 #18\nFrank 19. Syyskuu[ta] 2019, [klo] 11.19 #19\nCampin ekat vieraat tais saapua pelimestoille.\nPunertava tulipallo putosi taivaalta Turussa – Netta Eskola tallensi...\n– Katsoin vahingossa taivaalle ja säikähdin, mikä siellä on, kertoo Eskola.\nRalliponi 19. Syyskuu[ta] 2019, [klo] 17.15 #20\nNo nyt! Ehkä itsekin uskaltaudun paikalle


Katso, kuinka iso jo olen - SOS-Lapsikylä\nEtiopialaiset kaksoset Naol ja Beki syntyivät kaksi kuukautta ennen laskettua aikaa. He olivat niin pieniä, että heidän lapsikylä-äitinsä Bizunesh pystyi pitämään heitä kämmenillään. Sisaruksista toinen, Beki-tyttö, painoi syntyessään vain 1 300 grammaa. Huoli sisarusten selviytymisestä painoi Bizuneshia koko uuden perheen alkutaipaleen ajan.\nKun sisarukset Naol ja Beki saapuvat kotiin päiväkodista, Bizunesh kaappaa heidät saman tien isoon halaukseen.Hän muistaa varsin hyvin, millaista oli, kun lapset olivat vastasyntyneitä ja mahtuivat hänen kämmenelleen.\n”Pelkäsin tosissani, etteivät he selviytyisi. Varsinkin Bekin puolesta, koska hän oli niin heiveröinen”, lapsikylä-äiti Bizunesh muistelee.\nBiologinen äiti kuoli synnytykseen\nLasten biologinen äiti oli kotoisin pienestä maalaiskylästä Etiopian lounasosasta. Hän kuoli melkein heti synnytyksen jälkeen. Lapset tuotiin lapsikylään muutaman päivän ikäisinä ja Bizunesh on hoitanut heitä siitä lähtien. Ennenaikaisesti syntyneinä he tarvitsivat paljon apua, huolenpitoa ja rakkautta.\n”Heillä on senkin takia hyvin erityinen paikka sydämessäni”, Bizunesh sanoo.\nNyt lapsikylän kodissa vastaan tulee kaksi toimeliasta viisivuotiasta. Naol tykkää potkia jalkapalloa ystäviensä kanssa ja Beki puolestaan on innokas laulaja. Hän tykkää myös tanssia etiopialaisia kansantansseja.\nVastasyntyneet kaksoset olivat niin pieniä, että ne mahtuivat lapsikylä-äidin kämmenille.\nBizunesh uskoo vahvasti, että kaksoset selviytyivät, koska heillä oli toisensa.\n”Kaikkien lapsikylään ja sijaiskotiin tulevien lasten kohdalla oman sisaruksen läsnäolo lisää merkittävästi turvallisuuden ja yhteenkuuluvuuden tunnetta”, Bizunesh sanoo.\n”Heidän ei myöskään tarvitse nyt miettiä, mitä heidän sisaruksilleen on tapahtunut tai huolehtia, ovatko he turvassa”, hän jatkaa.\nSisarussuhde kannattelee läpi elämän\nSOS-lapsikyläjärjestö onnistui löytämään lasten isän heti äidin kuoltua. Hän on ollut lapsiin jatkuvassa yhteydessä, vaikkakaan hän ei pysty heistä huolehtimaan. Jos isän tilanne muuttuu parempaan, perheen yhdistäminenkin on täysin mahdollista.\nBizunesh uskoo sisarusten välisen suhteen olevan heille kannatteleva voima elämässä.\n”Heidän suhteensa auttaa heitä niin monella tavalla. Se auttaa heitä käsittelemään tunteitaan ja helpottaa esimerkiksi perhesuhteiden ylläpidossa. Sisarusten väliset tunnesiteet ovat erityisen vahvoja. Ne eivät kannattele pelkästään lapsuudessa, vaan läpi koko elämän”, onnellinen lapsikylä-äiti toteaa.\nTeksti: suomennettu kansainvälisen SOS-lapsikyläjärjestön aineiston pohjalta\nKuvat: Jacob Fuhr\nKatso video, jossa Naol ja Beki kertovat, mitä he puuhailivat, kun heidän koulunsa oli suljettu koronaviruksen takia.\nAvunsaajatarinat maailmalla Ihmiset työmme takana Kuulumisia-lehti Lastensuojelussa tapahtuu Perheiden tukeminen maailmalla Sijaisperheet maailmalla Tarinoita maailmalta Työmme maailmalla\n13.10.2020 Tarinoita maailmalta\nKaksoset saivat uuden alun lapsikylässä


13.12. Lauantaina mielenkiintoinen lätkämonari!\n10 joulu 2014 at 04:1010/12-14 04:10\nMagnitogorsk - Jokerit: Sarjan kärkikamppailu! Magnitogorsk on ailahdellut, mutta potentiaalia joukkueessa on kammottava määrä. Jokerit tulee otteluun luultavasti puolustus edellä, joten vähämaalinen kamppailu ei olisi yllätys. Laadukkaampi kotijoukkue on kuitenkin selvähkö suosikki.\nTappara - HIFK: Tappara on ter.. kriisissä, Tappara on kriisissä... Kirvesrinnat kokivat jo neljännen peräkkäisen tappion, kun Pelicans haki pisteet Hakametsästä. IFK:lla on kuitenkin alla kovat ottelut CHL:ssä Frölundaa ja Liigassa Kärppiä vastaan. Väsynyttä vastustajaa vastaan jopa Tapparalla on mahdollisuudet pisteisiin.\nHPK - Lukko: Kerhon peli oli täysin kuralla KalPaa vastaan. Intoa ja liikettä kyllä on, mutta järkeä ei niinkään. KalPa tukki keskialueen ja vei HPK:sta täysin mehut. Risto Dufvan miehistö osaa saman pelin ja laittanee Kerhon ahtaalle tänään. HPK:lla oli myös puolustuspäässä ongelmia, eikä turhilta jäähyiltä vältytty. Jos Lukon tähtinimiä kiinnostaa tällä kertaa pelaaminen, saattaa luvassa olla vielä runsasmaalinen vierasvoitto.\nMagnitogorsk - Jokerit


Lukijalta: Digiosaamista kehitetään sosiaali- ja terveydenhuollossa - Etelä-Saimaa\nLukijalta: Digiosaamista kehitetään s...\nJulkaistu 22.11.2018 16:54\nTutkimusten mukaan erityisiä huolia aiheuttavat kansainvälisestikin erityisryhmien, kuten muistisairaiden ja kehitysvammaisten ihmisten, mahdollisuudet saada palveluja tasavertaisesti. Kokonaisuuden kannalta on hyvä, että teknologian tuomia mahdollisuuksia pystyy hyödyntämään suuri joukko ihmisiä. Kaikki eivät kuitenkaan pysty siirtymään digimaailman palveluihin ja eriarvoistuminen on jatkuvasti torjuttava uhka tässäkin.\nKuinka moni olisi valmis antamaan oikeuden seurata makuuhuonettaan ympäri vuorokauden?\nHyviä kokemuksia on saatu esimerkiksi Tanskassa, jossa mielenterveyskuntoutujat kokivat digitaalisten palvelujen helpottavan etenkin työssäkäyvien kuntoutujien ajankäyttöä ja tehostavan terapiatapaamisten sisältöjä. Esimerkiksi oirekyselyn täyttäminen ennen hoitajan tapaamista on ollut hyvin toimiva palvelumalli.\nRobotit ja keinoäly tulevat useissa tutkimuksissa esille erityisesti vastuukysymysten näkökulmasta. Kenen virhe oikeasti on, jos keinoäly tekee virheen, ja kuka sen korvaa? Järjestelmäthän on ohjelmoitu ihmisten toimesta ja keinoälyn tuottama tieto analysoidaan ihmisten tuottaman kriteeristön pohjalta. Kuinka paljon voi luottaa keinoälyn tulkintoihin?\nTärkeä eettinen kysymys on myös yksityisyyden suoja, jonka ihmiset määrittelevät eri tavoin ja erilaisista kulttuureista käsin. Kenen kaikkien onkaan mahdollista päästä lukemaan minua koskevaa tietoa? Videovalvontalaitteilla voidaan lisätä turvallisuutta, mutta kuinka moni olisi valmis antamaan oikeuden seurata makuuhuonettaan ympäri vuorokauden, kun muistisairaus on tuonut lisääntyneen riskin vuoteesta putoamiseen?\nSaimaan ammattikorkeakoulu on mukana 22 muun korkeakoulun kanssa SotePeda 24/7 -hankkeessa, jossa kehitetään digitaalisuuteen liittyvää osaamista sosiaali- ja terveydenhuollossa. Eri alojen ammattilaiset, opiskelijat, järjestöt ja asiakkaat ovat mukana, kun erityisesti eettisiin kysymyksiin teknologian käyttöön liittyen pohditaan ratkaisuja. Tervetuloa mukaan vaikuttamaan, lisää tietoa saa allekirjoittaneelta.\nKristiina Helminen, projektipäällikkö, Saimaan ammattikorkeakoulu


Edes luontoäiti ei voi olla esteenä\nEttä saa nestemäisen nautintoaineensa hankittua\nJulkaistu: 20.4.2016 17:22\nOtsikko: Edes luontoäiti ei voi olla esteenä\nKuvaus: Että saa nestemäisen nautintoaineensa hankittua\nHakusanat: luontoäiti, mother, nature, stand, in, your, way, tulva, kaljakauppa,\nAika: 2016-04-20 17:23:39\nSuomessa ainoa este oluen ostamisella kaupasta on klo 21.01-08.59\nAika: 2016-04-20 20:27:31\nTripla_J: Eipä niinkään. Loppu kaljat joskus opiskeluaikoina ja piti äkkiä saada uutta. Kello oli jotain 20.58, ku pääsin paikalle, mut ovella seissy vartija päästi vielä sisään. Kaljat kainaloon ja kassalle. Jonon takia pääsin maksamaan vasta vähän yli 21, jolloinka kassat lukittuu automaattisesti alkoholin myynnin osalta. Siinä oli ite kauppias hoitamassa kassaa. Kävi hakemassa takahuoneesta avaimen, millä tämän lukituksen voi ohittaa ja myi mulle kaljat! En oo ikinä saanu yhtähyvää palvelua ruokakaupassa.\n<kepappipeppu> Itse kassalla ollessa kauppias antoi koodin jolla sai myytyä ennen 9 alkoholia ja tarvittaessa jälkeenkin.\n<Hiljainen_Hevimies> Kyl mä oon saanu ostettua kaljaa vielä 9 jälkeen. Oon vaan sanonu et olin jonossa ennen yhdeksää.\n<zzeimi> k-kaupoissa ne koneet ottaa kyllä ne kaljat ja kysyy että jatketaanko vaikka klo yli 2100. siitä jää ainoastaan merkintä johonki bitti helvettiin.\n<janezki83> Kaupasta näkyy saavan myös ilmaisia hattuja. Jos hatut ois korvattu ämpäreillä tuo meloja ois suomalainen.\n<DAI> Tripla_J: Eipä niinkään. Loppu kaljat joskus opiskeluaikoina ja piti äkkiä saada uutta. Kello oli jotain 20.58, ku pääsin paikalle, mut ovella seissy vartija päästi vielä sisään. Kaljat kainaloon ja kassalle. Jonon takia pääsin maksamaan vasta vähän yli 21, jolloinka kassat lukittuu automaattisesti alkoholin myynnin osalta. Siinä oli ite kauppias hoitamassa kassaa. Kävi hakemassa takahuoneesta avaimen, millä tämän lukituksen voi ohittaa ja myi mulle kaljat! En oo ikinä saanu yhtähyvää palvelua ruokakaupassa.\n<6jukka9> Miehen on tehtävä sitä, mitä miehen on tehtävä.\n<komikki> Vähävaraisen vinkki: Osta kaljasi ilman pakkausta. Säästät esim Prismassa ostetusta karhun kasipakista melkein 4 ja puoli euroa.\n<juppoible> Kaljakellunta on näköjään kehittynyt sitten alkuvuosien, kun nyt voi jo kelluen käydä hakemassa täydennystä\n<Vaihdoin nimimerkin> Joku äijä tuli tänään salilla tuijottamaan kun treenasin joogahousuissa, kun ne hengittää niin kivasti. Eikä se kaveri edes treenannut ollenkaan\n<Repostmies> surffaa kaljakauppaan t: arab\n<argo> Rakennettu tuo tulvavalli ainaki vimpan päälle,tuostahan ei vesi pääse läpi.\n<feicK> näyttäis OPEN kylttiki loistavan mukavasti, ei tullu hukkareissu!\n<Pops_> Ei liity mitenkään kuvaan, mutta huhhuh kyllä piristää käydä salilla kattelee vähä pyllyjä joogapöksyissä!\n<Tripla_J> Suomessa ainoa este oluen ostamisella kaupasta on klo 21.01-08.59\nNaapurin perhetarraan lisäys\nEi sulla oo nälkä\n10 580 katselukertaa


Taysissa tutkitaan ja kehitetään Suomen Akatemian rahoituksella epilepsiapotilaiden osallistumista oman hoitonsa suunnitteluun | Tampereen yliopistollinen sairaala\nSuomen Akatemia on myöntänyt Tiedon lukutaito ja tietoon perustuva päätöksenteko -ohjelmassa 3,4 miljoonan euron rahoituksen jaettua päätöksentekoa tutkivalle ja kehittävälle hankkeelle. Hankekokonaisuuden taustalla on tutkimuskonsortio, jonka vetovastuu on Itä-Suomen yliopistossa sosiaali- ja terveysjohtamisen laitoksella. Rahoitus kattaa hankkeen kolme ensimmäistä vuotta.\nTays on mukana tutkimuksen osiossa, jossa kehitetään jaettua päätöksentekoa epilepsiapotilaiden hoidossa Taysissa, Kuopion yliopistosairaalassa ja Kanta-Hämeen keskussairaalassa. Tämän kokonaisuuden osuus rahoituksesta on hieman yli miljoona euroa, ja sen johtajana toimii ylilääkäri, professori Hanna Kuusisto. Hankkeen kesto on yhteensä kuusi vuotta, joka jakautuu kahteen kolmivuotiskauteen.\nHankkeen muina osapuolina ovat Oulun ja Tampereen yliopistot, Terveyskylä, Duodecim, Fimea, THL ja Kansallinen Neurokeskus. Hankkeen tarkoituksena on tutkia ja parantaa kansalaisten kykyä lukea ja ymmärtää terveystietoa ja vahvistaa heidän osallisuuttaan oman hoitonsa suunnittelussa.\n– Jaetulla päätöksenteolla tarkoitetaan sitä, että hoitopäätöksessä otetaan huomioon myös potilaan näkemykset ja elämäntilanne, tiivistää Kuusisto, joka toimii Taysin neuroalojen ja kuntoutuksen ylilääkärinä ja on Itä-Suomen yliopiston asiakas- ja potilasturvallisuuden professori sosiaali- ja terveysjohtamisen laitoksella.\n– Kyse ei ole siitä, että potilas itse valitsee hoitonsa, vaan siitä, että häntä kuullaan ja hänen tilanteessa ymmärretään, kun hoitoa suunnitellaan. Vastaavasti terveydenhuollon ammattilaisen pitää tuottaa potilaan tarvitsema tieto hoidon tehosta, haitoista, seurannasta ja muista seikoista ymmärrettävästi ja objektiivisesti.\nTutkimuksien perusteella potilaan näkemyksien huomioon ottaminen tukee potilaan myönteistä suhtautumista ja sitoutumista hoitoon verrattuna tilanteeseen, jossa hoito määrätään ilman potilaan kuulemista. Hoitoon sitoutumisen ansiosta hoidon tulokset ja myös kustannustehokkuus paranevat.\nYksilölliset tarpeet vaikuttavat hoitopäätökseen\nTutkimuksen ensimmäisessä vaiheessa havainnoidaan ja analysoidaan potilaiden perinteisiä ja etävastaanottokäyntejä ja niissä ilmenevää sanallista ja sanatonta viestintää. Lisäksi tehdään isoja kyselytutkimuksia ja fokusryhmähaastatteluja esimerkiksi potilaille yhteistyössä Epilepsialiiton kanssa sekä neurologisille hoitajille, lääkäreille ja päättäjille.\nHankkeen toisessa vaiheessa noin kolmen vuoden päästä rakennetaan Terveyskylään epilepsian digitaalisen hoitopolun yhteyteen oma palvelunsa, jaetun päätöksenteon työkalu. Potilas kirjaa palveluun ennalta määritellylle pohjalle hoitovalintaan vaikuttavat asiat, kuten tietoja työstään, harrastuksistaan, perheenlisäyssuunnitelmistaan ja ruokavaliostaan. Lääkäri puolestaan tuottaa ymmärrettävää tietoa potilaalle.\nPotilas ja lääkäri tekevät hoitopäätöksen yhdessä näiden tietojen pohjalta. Ammattilaisen näkymään kytketään muita tässä hankekokonaisuudessa kehitettäviä palveluita, jotka omalta osaltaan auttavat arvioimaan, millainen hoito olisi toimivin ja myös kustannuksiltaan järkevin.\n– Tarkoituksena on, että palvelua voidaan mukautettuna laajentaa muihinkin sairauksiin, Kuusisto toteaa.\nViime aikoina on puhuttu paljon yksilöllisiin geenitietoihin perustuvasta hoidosta. Potilaalta saatavan tiedon hyödyntäminen hoitopäätöksissä antaa toisenlaisen mahdollisuuden räätälöidä hoitoa.\n– Parhaiten jaettu päätöksenteko sopii tilanteisiin, jossa voidaan valita hoidoista tai lääkkeistä, joiden teho on sama, mutta joiden käyttötavat, seuranta tai muut ominaisuudet eroavat toisistaan, Hanna Kuusisto painottaa.\n– Esimerkiksi vuorotyössä olevalle ei välttämättä sovi lääke, joka pitää ottaa aina samaan aikaan, tai sairaalassa infuusiona annettava hoito sellaiselle, jonka on syystä tai toisesta hankala päästä tulemaan paikan päälle saamaan hoitoa.


Miten valkaista keltaista muovia ikkunalaudalla tai jääkaapilla\nMiksi muovia aika muuttuu keltaiseksi\nMuovi on monipuolinen materiaali, siitä valmistetaan monia kotitaloustuotteita. Valkoiset muoviset esineet näyttävät hyvin esille niiden käyttöiän alussa, mutta menettävät nopeasti houkuttelevan ulkonäönsä eri tekijöiden vuoksi. Onneksi vastaus kysymykseen, miten keltaista muovia vaalentaa, on vastaus.\nMiksi muovi ajan myötä muuttuu keltaiseksi\nValkoisesta muovista valmistetaan erilaisia esineitä: pienistä osista suuriin taloustarvikkeisiin. Yksi sisätilojen yleisimmistä elementeistä on valkoinen muovinen ikkunalaudas ja runko ikkunasta. Tämä alue tuo usein vaivaa kotiäidille, koska muovia on pestävä jatkuvasti ja keltaisuutta voidaan pitää yllä.\nTämä tilanne johtuu seuraavista tekijöistä:\nmuovipinnan osittainen hajoaminen ultraviolettisäteilyn vaikutuksesta;\n-lisäaineet tuodaan modernien materiaalien koostumukseen.\nJos tarkastelet tarkasti tätä luetteloa, käy ilmi, miksi polymeerimateriaaleista valmistetut ikkunat( kehykset ja ikkunalaudat) ovat aluksi alttiina haalistumiselle ja kellastumiselle. Nämä sisätilojen yksityiskohdat riippuvat lähes kaikista värin muutokseen vaikuttavista tekijöistä.\nMutta kun olet käsitellyt ilmiön syytä, se on edelleen avoin kysymys siitä, miten valkaista ikkunan kellertyä muovia. Tässä tapauksessa suositut reseptit tulevat pelastamaan improvisoitujen keinojen pohjalta, jotka löytyvät ehkä jokaisessa kodissa.\nYleisimmin käytetty lääketieteellinen alkoholi. Se kykenee liukenemaan pinnan yläkerroksen hieman, ja muovinen ikkunalaudas on helposti keltaisuus. Mutta sinun täytyy olla varovainen, ettet pilaa muovia. Käytä manipulointiin nukkaamatonta lautasliinaa ja älä käytä paljon vaivaa.\nSama koskee asetonia tai kynsilakanpoistoaineita. Tällainen työkalu liuottaa helposti kontaminaatiota ja keltaisuutta yhdessä muovin yläkerroksen kanssa. Tässä tapauksessa ei ole välttämätöntä käyttää liiallista kiihkeyttä, jotta pinta ei vahingoittuisi.\nhyvin suositeltavaa käyttää pesu sooda ja tavallinen jauhe valkoisia asioita. Nämä komponentit sekoitetaan samassa suhteessa( 1 ruokalusikallinen kukin) ja 0,5 litraa laimennetaan.vettä.Tällainen koostumus levitetään ikkunalaudan ja ikkunakehyksen pinnalle ja jätetään useita tunteja, sitten pestään puhtaalla lämpimällä vedellä.\nJos keltaisuutta ei aiheuta auringon häipyminen, vaan luonnollinen saastuminen tai pöly, puhdistus soveltuu saippualiuokseen. Voit käyttää tavallista wc- tai pyykkisaippua, joka on liuotettu veteen ja joka kovalla harjalla tai sienellä puhdistaa ikkunalaudan ja ikkunakehyksen. Voit myös käyttää melamiinisieniä.\nJos haluat mieluummin valmiita formulaatioita, käytä lakanat kodinkoneisiin tai autopaneeleihin. Ne eivät vahingoita muovia, koska ne on valmistettu tästä materiaalista ja niillä on lempeä vaikutus siihen.\nKuten näette, valkoisen muovin puhdistukseen on runsaasti työkaluja ja menetelmiä, ja voit saada eroon keltaisuuden käyttämällä yhtä tai useampaa näistä tekniikoista.\nMiten ripustaa pystysuorat ja vaakasuorat kaihtimetNeuvonta Emännälle\nTuotteen sisältö : n valmistelu Miten mitataan Vaakasuorien rakenteiden asentaminen Kuinka pystysuorien kaihtimien ripustaminen -kaihtimet ovat jo pitkään t...\nMitä tehdä, jos muovinen ikkuna ei sulkeuduNeuvonta Emännälle\nArtikkelin sisältö Häiriöiden syyt Ikkunakehys laski Viallinen ikkunakehys Vieraita esineitä liitoksissa Näytä moottorijos se tapahtui kylmän kauden aikana. Yleens...\nOn tieteellisesti todistettu, että nämä viisi sisätilakasvien parantavat hyvinvointiasi.Neuvonta Emännälle\nKaunis ja hyödyllinen! Artikkeli Sisältö Laventeli Aloe Curly Ivy Basil Spatiphillum( "maailman lilja") Sinun ei tarvitse olla nörtti tietääk...


Video: Sisällissota alkoi Tampereella verettömällä vallankaappauksella – Päättyi sodan pahimpaan verilöylyyn | Yle Uutiset | yle.fi\n27.1.2018 klo 10:00\nYle Uutiset Pirkanmaa: Taistelu Tampereesta 1918\nValta Tampereella vaihtui tammikuun lopulla 100 vuotta sitten. Punakaarti kaappasi vallan Tampereella käytännössä ilman väkivaltaa.\n– Tampereella tapahtumien vyöry lähti oikeastaan liikkeelle 26.1., jolloin alkoi punakaartin liikekannallepano. Se alkoi takavarikoida aseita ja tehdä pidätyksiä. Kaarti otti haltuunsa strategisesti tärkeät paikat: rautatiet ja puhelinlaitoksen. Myös porvarillisten lehtien toiminta lopetettiin, kertoo yliopistotutkija Sami Suodenjoki Tampereen yliopistolta.\nVallankaappaus tarkoitti mm. kaupunginvaltuuston lopettamista ja sen korvaamista omalla hallintoelimellä.\nPunaisten miehittämä Tampereen puhelinkeskus 24.2.1918. Puhelinkeskus sijaitsi Tuotannon talossa osoitteessa Hämeenkatu 26.Tampere 1918, Atelier Laurent / Vapriikin kuva-arkisto\n– Väkivaltaa tarvittiin sodan ensimmäisinä päivinä varsin vähän Tampereella. Porvarillinen väestönosa ei ryhtynyt aseelliseen vastarintaan, koska näytti siltä, että kaupunki vääjäämättä ajautuu punaisten haltuun ja oli parempi jäädä katsomaan, miten tapahtumat etenevät.\n– Pari päivää myöhemmin tuli tieto siitä, että punaiset olivat vallanneet myös muita kaupunkeja. Silloin Tampereella olevalle porvaristolle kävi selväksi, että Tamperekin ajautuu punaisten haltuun ja paikalliset suojeluskuntalaiset alkoivat pyrkiä pois kaupungista, Sami Suodenjoki sanoo. Suodenjoki oli mukana Ylen järjestämässä kysy sisällissodasta -verkkokeskustelussa.\nSuurin Pohjoismaissa käyty kaupunkitaistelu\nTampere oli punaisen Suomen tärkein ja vahvin keskus sisämaassa. Valkoisten vastaisku huhtikuussa muutti kaupungin veriseksi sotatantereeksi. Kaupunkisodaksi yltynyt piiritys sai punaiset antautumaan. Tuhannet kuolivat.\nTampereen taistelun katsotaan edelleen olevan suurin yksittäinen Pohjoismaissa käyty kaupunkitaistelu.\nTampereen värin vaihtuminen valkoiseksi muodostui ratkaisevaksi käänteeksi koko sisällissodan lopputuloksen kannalta.\nTaistelu Tampereesta 1918 -videolla äänessä ovat Tampereen taisteluiden kokijat ja jälkitapahtumien silminnäkijät: Konrad Alikytö, Eino Johteinen, Iivari Kauranen, Sabina Metsäpuro, Lauri Myllymäki, Julius Saaristo, Lauri Syrjälä, Lydia Vesanto ja Liisi Viita.\nVideo on koostettu arkistokuvista. Materiaali on järkyttävää eikä sitä suositella herkille katsojille.\nLue myös: Sisällissodasta kerrotaan suvuissa riipaisevia muistoja: "Jos tapatte minut, tappakaa lapsetkin"\nTuhansien punaisten invaasio tuplasi väkimäärän pienessä asemakylässä – näin Kouvolaan syntyi yksi sisällissodan tärkeimmistä sotilasleireistä 25.1.2018\nKysy sisällissodasta! Näin asiantuntijat vastasivat yleisön kysymyksiin 25.1.2018\nMillä sanoilla puhut sisällissodasta? Selkokirjailija tulkkaa sodan kaksitoista perustermiä 26.1.2018\nSuomen sisällissota TampereTampereen seutukuntasotaSuomen historiaPunakaarti (Suomen historia)sisällissodatPirkanmaaaseelliset konfliktitSuomi


Koulukilpailuiden 2.7. lähtölistat & kilpailijatiedote - Korpikylän Ratsastajat\nKoulukilpailuiden 2.7. lähtölistat & kilpailijatiedote\nLähtölistat löydät TÄÄLTÄ\nKILPAILIJATIEDOTE KOULU TASO-I 2.7.2017\nLUOKAT RATSASTETAAN JÄRJESTYKSESSÄ 4, 3, 5, 6 .\nLuokkien alkamisajat noin klo. heC 10.00, paraluokka 12.05, heB 13.00, heA 15.05.\n1. Ilmoittautuminen ja maksut Cafe Prestigeen viimeistään ½h ennen luokan alkua. Kanslia & Buffetti löytyvät kentän päädystä,pitkän vaalean tallin päädystä, käynti sisään lasiterassin läpi. Maksut ainoastaan käteisellä.\n2. Paikalla tulee olemaan useita ulkopuolisia ratsukoita, huomioithan tämän saapuessasi piha-alueelle ja saavut rauhallisesti.\n3. Vesipiste löytyy merkittynä pienen maneesin nurkalta. Samassa paikassa myös kottikärryt ja talikko. Siivoathan omat ja hevosesi jäljet,kiitos.WC:t löytyvät pienen maneesin kahviosta ja tuntihevostallista.\nPararatsastajat HUOM! Kutsusta poiketen ilmoitamme että meiltä löytyy InvaWC yläpihalta. Asfalttia pitkin kulkiessa ensimmäinen talli vasemmalla nimeltä Kilpatalli. Kulku WC tiloihin onnistuu myös pyörätuolilla.\n4. Vapaa verryttely ja käsihevoset isossa maneesissa. Pararatsastajat voivat verrytellä rauhassa myös pienessä maneesissa, muille käytössä ainoastaan iso maneesi. Verryttelyssä erityishuomio että pararatsastusluokan valmistautumistauon aikana ja luokan lopussa kentällä olijat saavat ainoastaan kävellä. Pidämme kilpailijat ajan tasalla kuulutuksin.\n5. Rata isolla geopat-pohjaisella ulkokentällä. (Jos sää erittäin huono kilpailupäivän aamuna on mahdollisuus siirtää rata sisään).\nVerryttelyalueella kentän päädyssä saa olla max. 8 ratsukkoa samaan aikaan + radalla suorittava.\n6. Luokan heC ja pararatsastusluokka tuomari Eeva Kaartinen, luokat heB ja heA tuomari Anna Johansson.\n7. Luokkien alkamisaikoja ei aikaisteta, luokkien sisällä näkyvät ajat ovat siis vain suuntaa antavia aikoja. Pyrimme pysymään ilmoitetuissa luokkien alkamisajoissa ja tiedotamme kuulutuksin tilannetta pitkin kilpailupäivää.\n8. Numero kilpailupaikalle sunnuntaina 040 962 5755. Kilpailuidenjohtaja Helena Rosti-Salo.\n9. Kilpailupaikan osoite Korpikylän Kartanon Ratsastuskeskus, Korpikyläntie 198 15880 Hollola.


Heippahei, mulla on ollu kyllä unohtumaton viikko takana. Meikäläinen se on päässy reissaamaan isolle kirkolle ja kuulkaas jopa merille asti. Viikko merellä Tallink siljan kyydissä töiden parissa.\nEkaksikin maanantaina reissasin Helsinkiin ja Riina siellä mua vastassa odotteli ja mentiinkin sitten siitä syömään amarilloon. Tosissaan otin vakio chiken pocketin, koska se on vaan niin taivaallista sen vuohenjuuston kanssa. Menin hotellille aika aikaisin koska oli aamulla aikainen herätys aamupalalle ja siitä kohti terminaalia.\nTiistaina tosiaan lähdin seilailemaan merille ja niin sitä viikko seilailtiin edes takas helsinki - tallinna väliä sen 6 kertaa päivässä. Välillä olin laivalla yötä ja välillä Tallinnassa hotel expressissä. Ihan mahtava työporukka oli mun messissä ja viikko oli kertakaikkiaan unohtumaton.\nKameralle pienen pieni laukku\nUusia muki ostoksia!


k o t i p o r s t u a: Opiskelija-asunnon sisustaminen minibudjetilla\nToiseksi vanhin tyttäremme lähtee opiskelemaan ja hankki 41,5 m2 vuokra-asunnon kaupungin keskustasta. Asunto sisältää eteiskäytävän, tupakeittiön, pienen makuuhuoneen, pesuhuoneen ja saunan. Makuuhuoneessa (/ makuualkovi) on ranskalainen parveke.\nSisustimme asunnon opiskelijan kukkarolle sopivasti minibudjetilla. Vanhoja huonekaluja uudistettiin ja maalattiin, sekä edullisia löytöjä tehtiin mm. H&M:tä ja Ikea:sta.\nAsunto on rakennettu 1999. Värimaailma ei ollut kaikilta osin ihan mieluinen, mutta siitä huolimatta päätimme hankkia tyttären maun mukaisia sisustushankintoja - ehkä ne sopivat sitten joskus seuraavaan kotiin.\nTässä joitakin hankintoja:\nIkea Solsta 2:n istuttava vuodesohva, 129 eur\nIkea Melltorp/Marius valkoinen ruokapöytä ja kaksi mustaa jakkaraa, 42 eur\nIkea musta tietokonepöytä kannettavalle tietokoneelle, 19,99 eur\nIkea 365+, 4 kpl syviä lautasia, á 3,99 eur/kpl, 4 kpl matalia lautasia, á 4,99 eur/kpl ja 6 kpl leipälautasia, á 2,99 eur/kpl\nIkea 365+ paistinpannu 12,99 eur ja Annons keittokattilasetti 9,99 eur\nIkea Dragon aterimet, 24 osaa, 19,99 eur\nH&M tupakeittiön valkoiset pitkät verhot (puuvilla-polyesterivoilee), 4 kpl, yht. 29,98 eur\npuuvilla-köysinarua verhotampeiksi, kangaskaupasta, 13 eur\nSuihkuverho, Kodin 1, 29,90 eur\nH&M tyynyt, tekstityyny 7,99 eur ja mustavalkokuviollinen 4,95 eur\nVeljekset Keskinen, valkoinen seinäkello, 6,95 eur\nGigantti, Matsui Pyykinpesukone 199 eur\nMarkantalo, Matsui Mikroaaltouuni 41,65 eur\nJa tällainen lopputuloksesta tuli:\nMummolasta saatiin vanhat valkoiset pinnatuolit ja toiselta mummolta tuliterä imuri. Varastosta löytyi entisen kodin huonekaluista vanha senkki peilineen ja roskalavalta pelastettu Martela:n tuolin päällysti verhoilija puhtaanvalkoisella keinonahalla.\nOlohuoneen puhtaanvalkoiset pitkät verhot raikastavat koko huoneen.\nMyös sängynpääty päällystettiin puhtaanvalkoisella keinonahalla. Keinonahkaa jäi ylimääräistä, kun tein sängynpäädyn meille vanhemmille – tästä postausta täältä ja täältä.\nOlohuoneeseen päätettiin hankkia vuodesohva, jolloin tarvittaessa ystävätkin voivat yöpyä asunnossa. Entisen kodimme vanha koivuinen olohuoneen pöytä sai valkoisen maalipinnan ja myös vanha peltinen kukkaruukku pääsi uuteen kotiin. Sohvan päällä oleva tekstityyny ja rottinkikorissa oleva mustavalkoinen tyyny H&M:stä.\nPienen ruokapöydän (75x75 cm) ympärille sopi hienosti mummolan vanhat valkoiset pinnatuolit sekä pienet Ikean mustat jakkarat. Tarvittaessa jakkarat voi pinoa nurkkaan.\nEnnen vanhaan tuolit ovat olleet muutaman sentin matalammat kuin nykytuolit, joten tein kaapista löytyneestä punaisesta verhoilukankaasta niihin 3-4 cm paksuiset pyöreät istuintyynyt.\nValkoista keinonahkaa jäi vielä pieni siivu, joten ompelin sohvan päälle niistä kaksi pikkutyynyä.\nHalpa-Hallista löysimme keittiön maustehyllyyn valkoiset kannelliset keramiikkapurkit, joiden liitutaulukyljissä lukee: Teetä ja Kahvia. Maustehyllyn punaiset lasit Pentikistä.\nOlohuoneen VM-Carpet:n punainen iso Tessa nukkamatto on löytö Huuto.net:stä. Eteiskäytävällä oleva Saltex:n punakuvioinen paperinarumatto oli joskus entisessä kodissamme.\nSohvan yläpuolella on kuultovalkoiset, raakalaudasta tehdyt kehykset ja niissä itseprintatut tekstit. Oikeanpuoleinen teksti kertoo kaikki ne 15 maata, joissa tyttäremme on käynyt ja toisessa on muumipapan viisaus:)\nMartelan valkoisen tuolin vieressä on vanha senkki ja toisella puolella musta tietokonepöytä ja alla pyörällinen levy, jossa paikka tulostimelle.\nMakuuhuoneen sänky on 120 cm leveä ja pääty on tuunattu valkoisella keinonahalla. Punainen sängynpeitto löytyi varastosta ja edulliset tyynyt Ikeasta, á 0,79 eur/kpl.\nMakuuhuoneessa on liukuovikaapisto ja kaapin viereen jäi pieni nurkkaus, johon jäi tilaa Agrimarketista 10 eurolla löydetylle sisustustikapuille, (maalasin tikkaat valkoisiksi) jotka toimivat säilyttimenä puolikäytetyille vaatteille ja vanha puinen maalattu perunalaatikko voi toimia vaikka päiväpeiton ja tyynyjen säilytyspaikkana.\nPesuhuone on tilava ja sinne mahtuu oma pyykinpesukonekin. Sauna oli kiva yllätys. Sanko ja nappu S-Marketista.\n... ja pieni eteiskäytävä :). Kynnysmatto Halpa-Hallista.\nNäiden lisäksi kaikenlaista muuta pientä asiaa täytyi muistaa: tiskiharja, wc-harja, keittiöpyyhkeet, tyynyt, täkit, lakanat, pesuaineet, moppi, sangot, uunivuoka, paistinlasta, kauhat, puukot, jälkiruokamaljat, vatkauskulho, lasiastiat, mukit, kahvikupit, pyyhkeet jne jne.\nIhana projekti – vaikka aika rankkaa tuo muutto onkin :)\nLähettänyt kotiporstua - Tarja klo 18.47\nAikku 8. elokuuta 2014 klo 23.18\nMeillä on sama homma edessä syyskuun alussa, nyt on asunto etsinnässä. Kesän tytär halusi asua kotona, että säästyy vuokra. Mutta ehkä sitten seur.asunto pidetään koko opiskelun ajan. Kylläpä tuli nätti teidän opiskelijan kodista. Kelpaa asustaa! On kiva, että opiskelija-asuntokin on nätti sisältä, siellä viihtyykin paremmin. Yksi vuokrantaja muutes sanoi, että yksiötä ei kannata tulla edes katsomaan, jos etsii tasokasta asuntoa. Heidän asuntoa ei oltu rempattu koskaan. Eihän maalipurkki saati joku tapettirulla tai laminaatti, jos haluaa nostaa asunnon arvoa ja arvokkuutta.\nkotiporstua 11. elokuuta 2014 klo 19.00\nKiitos paljon. Mahdollisimman viihtyisään pyrittiin opiskelelija-budjetilla - ainakin että värimaailma olisi sellainen, että silmä lepää, vaikka seinien tai kaappien väritys ei niin kiinnostaisikaan ;). On kyllä harmi tuo mitä kerroit :(\nAnonyymi 11. elokuuta 2014 klo 6.10\nHyvää työtä, asunnossa kelpaa asustella! Kiitos kun saatiin käydä kurkkaamassa tätä projektia:)E\nkotiporstua 11. elokuuta 2014 klo 19.03\nKiitos :). Mukava projekti oli tosiaan :) - kiva olla mukana sisustamassa pikkuasuntoa, jotenkin erilaista sisustaa tällaista pitkästä aikaa, kun kaikki on niin pientä ja ihanaa :)\nAnonyymi 11. elokuuta 2014 klo 6.13\nKiitos ihanasta postauksesta, kaunista jälkeä olet saanut aikaiseksi! Kyllä kelpaa asustella:)E\nkotiporstua 11. elokuuta 2014 klo 19.06\nKiitos :). Yhdessä kun "lyötiin viisaat päät yhteen" ja kierreltiin omia ja mummoloiden nurkkia, niin aina jotain kivaa löytyi tuunattavaksi :). Toivottavasti tytär viihtyy, minä en ainakaan meinannut malttaa lähteä edes pois ;)


LA: Isän vanha ja uusi **\nlauantai 07.02.2009 klo 5:20\n<hl2> </hl2>TV2 klo 13.50MATTI KASSILA (1955)\nMauri Pekanpää ( Tauno Palo) on menestyvä arkkitehti ja omasta mielestään sen verran maailmanmieskin, että avioero on tullut eli "vanha" Armi ( Ansa Ikonen) on vaihtunut nuorempaan Babsiin ( Hillevi Lagerstam).\nKassilan pohjana on Serpin näytelmä, leimallisesti 50-lukuinen, jolloin komedioiden keskipisteenä oli yleensä ylempi keskiluokka sen jälkeen, kun sodanjälkeisestä ”työläiskomedia-ajatuksesta” ja yleisankeudesta oli taas maassa hiukan päästy vaurastumaan.\nAvioero ei tosin silloin ollut jokapäiväinen juttu, joten Taunon ja Ansan yhteisen 20-vuotisjuhlafilmin kunniaksi miehen on haikailtava entisen perään mustasukkaisuutta myöten, kun Babsin meno (löyhäpäinen bailaaminen) alkaa kyllästyttää.\nMoraliteettihan tämä, kun vanha suola janottaa hetken huuman jälkeen.\nKassila on aina ollut hyvä henkilöohjaaja ja osaa nytkin ajoittaa hiukan kliseisten sivuhenkilöidensä (kaipaava tytär, kiukkuinen poika, jo vieraantunut poika, kilpakosija) oheen pääroolien vaatiman komiikan oikein


Pakkaaja lemmikkieläinruokatehtaaseen | Oikotie Työpaikat\nVoit hakea tätä työpaikkaa osoitteessa https://eezy.fi/tyopaikat/289038448\nHaluatko viettää kesän kanssamme MAUkkaan lemmikinruuan parissa - työssä jossa HAUiskin kasvaa huomaamatta?\nEtsimme kesäksi pakkaajaa lemmikkiruokatehtaalle Loimaalle!\nTyötä tehdään tuotantolinjalla, jossa Sinun työnkuvaasi kuuluu lemmikinruuan pakkaaminen. Työ on fyysistä ja tehdään ripeässä tahdissa, joten kokemus vastaavanlaisesta tuotantotyöstä on varmasti eduksi. Kenties olet aiemmin ajanut myös trukkia?\nTärkeintä on kuitenkin oikea asenne - haluat tehdä töitä kotimaisen, vastuullisesti tuotetun lemmikinruuan parissa ja olla osa tehokasta ja toimivaa tiimiä!\nPakkaustyötä tehdään yhdessä vuorossa, työvuorot vaihtelevat aamuseitsemän ja iltakuuden välillä. Reippaille apukäsille on tarvetta ainakin kesän ajalle, jatko myös syksyllä mahdollinen. HAUska kesätyö odottaa tekijäänsä - laita pian hakemusta tulemaan!


LEVOTONTA JOULUA POLIITIKOILLE | | Blogi | Antti Heikkilä: Terveysklubi\nOlen niitä, joita kepulainen ympäristöministeri höynäytti. Minulta meni 5.000 € paskakaivoon. Kun näin jälkikäteen on sitten saanut tietoa päätöksestä, joka ei perustunut mihinkään tietoon, vaan tuohon käsittämättömään yhä laajenevaan vihreään hihhuli-uskontoon, ottaa todella päähän.\nKun ei muuta keksitä ja suhde reaalielämään on kadoksissa, niin väsätään juttuja, joista saa otsikoita, kuten tämä rasismilakikin. Puhutaan viharikoksista, ikään kuin olisi rikoksia, jotka tehdään rakkaudesta. Tulee mieleen vanha meksikolaisvitsi. Maantierosvo tokaisee uhrilleen " I kiff for money but because I love you amigo I´ll kill you for nothing" eli suomeksi jotenkin, että koska rakastan sinua, niin tapan sinut ilmaiseksi.\nEi suomalainen ole rasisti, vaan reagoi peloissaan. Kun somalit aikoinaan saapuivat Suomeen Neuvostoliiton romahdettua, majoitettiin heitä pienille paikkakunnille, kuten Kouvolaan. He saivat melkoisia määriä tukirahaa, joita sitten ajan kulukseen törsäsivät paikallisissa peliautomaateissa. Tämä tietysti herätti närää paikkakunnalla, missä oli ennestään hurja työttömyys. Siitähän cityneurootikot innostuivat ja syyttivät asukkaita rasismista. Joten ei kannata ihmetellä, jos Soinin suosio kasvaa sillä milloin te poliitikot olette ajatelleet mitään tavallisen tallaajan asiaa? Ei kiinnosta, liian banaalia sillä paskan rasistisia juntteja koko porukka, aina valittamassa. Täällä Punavuoressa ja Eirassa on niin mukavaa. Voi juoda punkkua ja lattea kavereiden kanssa, joilla on visioita, ja äiti maksaa.\nJos oikeusministeri Brax miettisi nenäänsä pitemmälle, niin hän tajuaisi, että tuo laki lisää eriarvoisuutta maassa. Moinen laki on voimassa USA:ssa. Se on todellisuudessa lisäännyt eriarvoisuutta sillä kukaan työnantaja ei halua vaikeuksia ja on tarkka valitessaan työntekijöitä. Pilvin pimein on noussut oikeusjuttuja, joissa vetkuileva erotettu työntekijä syyttää työnantajaa syrjinnästä. Siellä päin ei ole kyse mistään pikkurahasta. Valtaosa tapauksista ei tule edes julki, kun asiat sovitaan kulissien takana. Mutta yrittäjäthän ovat riistäjiä, joita voi vapaasti rokottaa.\nMutta hupsista! Miten ihmeessä me sitten sotaan jouduttiin. Nimitetään Afganistanin siirtomaakonfliktia sitten millä nimellä tahansa, niin se on sotaa. Kristikansa vastaan islam. Ei mikään uusi asia. Se on sitä pahimmanlaatuista rasismia, jos mikään, vai miten on oikeusministeri Brax?\nOn erikoista, että näin vaalien alla jokainen poliitikko on hiljaa, vaikka edessä on todella vaikeita asioita. Demokratiassa keskustellaan, mutta Suomihan ei ole sellainen.\nJärkyttävintä oli näiden hyväkkäiden ylimielinen suhtautuminen valtionvarainministeriön kylmiin tosiasioihin. 10 miljardia puuttuu, mutta Katainen ei ilmeisesti ole hyvä matematiikassa (taisi olla 6), vaan elää samassa toiveajattelussa kuin muut. Ajatus, että talouskasvu korjaa kaiken, on niin ääliömäinen, ettei uskoisi, jos vähänkin katselee ympärilleen, mitä maailmassa tapahtuu.\nToisaalta kyllä kansalaistenkin pitäisi itse tuijottaa peiliin. Kehä kolmosen sisäpuolella asuu pilvin pimein todellisia lintsareita. Kun nyt vitkutteluiden jälkeen on alettu siivota katuja lumesta, niin suurin osa työntekijöistä on Virosta! Kaikki harvat suomea puhuvat tulevat kaukaa pohjoisesta sillä etelän vetelystä ei saa töihin. Ensimmäinen säästötoimenpide tulisikin kohdistua näihin muiden siivellä eläjiin. Lapio kouraan ja töihin.\nPoliitikot, voisitte myös miettiä, mihin meitä viedään ennen kuin allekirjoitatte mitään. Sosiaali- ja terveysministeriössä ollaan kaavailemassa lääkejättien sponsaaman THL:n ohjauksessa pakkorokotuslakia. Oikein tiedotekin on julkaistu aiheesta, mutta kuka voi uskoa moista kaiken sen jälkeen, mitä H1N1 toi mukanaan. Eli iso askel kohta fasismia ja pakkovaltaa käyttämällä "terveyttä" aseena. Kas, kun eivät pakota kaikkia syömään statiineja. On sellaistakin ehdotettu.\nMiten sitten toimii viranomainen, jos laki astuu voimaan? Jos 1.000 kieltäytyy, ammutaanko? Mutta, jos 10.000 niin se on jo sisällis-sota. Ilmankos vihreät haluavat riisua kansan aseista. Koko laki on tarkoitettu tukemaan alan teollisuutta. Massoja pelotellaan tekaistuilla pandemioilla, jotta luotaisiin ilmapiiri sellaiselle laille suotuisaksi. On aina tiedetty, ettei influenssarokotuksista ole mitään hyötyä. Asia on jälleen todistettu. Miksi ihmeessä siis tämä rokotushysteria? Joko THL:n asiantuntijat ovat typeriä tai sitten jääviä. Asian selvittely kuuluisi KRP:lle.\nSitten on tuo Codex Alimentarius, jota on Puskakin ollut puuhaamassa. Se on ruoka- ja lääkeohjeistus, joka tehdään täysin suurteollisuuden ehdoilla ja jonka sitten teikäläiset allekirjoittavat kuin lampaat, kun muutkin niin tekevät. Vitamiineista tehdään myrkkyjä ja lääkkeistä terveystuotteita.\nVoi kysyä, mihin suomalaista poliitikkoa tarvitaan. Yhden funktion olen keksinyt: kumileimasimeksi. Kannattaa tutustua tähän sivustoon, vaikka sana aktivisti pelottaakin. Se on kovaa kamaa mutta asiaa.\nPoliitikot, mikä on suhtautumisenne geenimanipuloituun ruokaan? Tässä tulevaisuuden kannalla äärimmäisen tärkeässä ja oikeastaan tärkeimmässä kysymyksessä olette hiljaa kuin kusi sukassa. Vaivihkaa ruokaamme on ilmaantunut tuo salaperäinen kirjain yhdistelmä GM, kiitos ahneen makkarateollisuuden ja sitä tukevan ministeri Anttilan. Geenimanipulaatio on todella vaarallinen tie etenkin mitä tiedetään geeneistä tällä hetkellä. Kun ette ymmärrä, niin kysykää viisaammilta mitä sana epigenetiikka tarkoittaa.\nYmpäristöministeriö ei ole vastustanut GM -ruuan tuloa lainkaan ja vihreä puolue jatkaa ihmisten pelottelua ilmastoasioissa, vaikka nykyinen talvi on jo nyt ollut kylmin sitten 100 vuoteen.\nMiljoona eurooppalaista allekirjoitti vetoomuksen, jossa vastustetaan geenimanipuloitua ruokaa. Teidän mielestä tuo miljoona on rupusakkia, joiden mielipidettä ei tarvitse kuunnella.\nKun valtion talous on uhkaavasti menossa kuralle, kiitos viisaiden poliitikkojen, niin teen tässä suhteessa kansalaisehdotuksen. Lopetetaan ympäristöministeriö ja maatalousministeriö niiltä osin, mikä koskee suurmaataloutta. Sen voi siirtää kauppa- ja teollisuusministeriöön Muodostetaan uusi organisaatio luomutuotannon ympärille, joka samalla hoitaisi ympäristöasiat tavallaan itsestään. Tietysti olisi lopetettava THL ja leikattava sosiaali- ja terveysministeriöstä turhia osia. THL:n varat voisi ohjata yliopistoille, jotka hoitaisivat asian huomattavasti paremmin. Pieni virasto tarkkailisi toimintaa, ettei raha määräisi kaikkea. Tosin on kait vaikea löytää enää tästä maasta henkilöä, joka ei olisi jäävi.\nRehellisyyden nimissä on sanottava, että on joitain poliitikkoja, joilla on munaa. Ottamatta kantaa puolueeseen, niin Vapaavuori näyttää olevan sellainen. En tunne kaveria, mutta hän tuntuu olevan jotain mieltä asioissa, jotka koskevat todellisuutta, eikä lässytä sitä tavanomaista veteraanien, mummojen ja lasten pyhästä asiasta sekä rikkaiden ahneudesta ja ilkeydestä. Muut sitten istuvat peilin edessä ja miettivät, että miltä tää mun juttu näyttää mediassa. Tulevalta pääministeriltä vaaditaan muuta kuin opeteltua naisia miellyttävää käytöstä ja prässihousut.\nSe, mikä minua innostaa kirjoittamaan, on todellisuus. Olen jo sen verran vanha jäbä jotta tiedän, että painovoimalaki on edelleen voimassa. Valitettavasti, sanoisi moni, mutta näin vain on. Tänä narsistisena aikana todellisuus on hävinnyt muuttolintujen mukana jonnekin ja ihmisiä pyöritetään mitä typerimmillä aiheilla. Mutta realismi pilkottaa aika ajoin mediassa. Esimerkkinä todellisuudesta tämän päivän nettiuutisten perusteella seuraavaa.\nNyt on todettu, että paras tapa saada D-vitamiinia, on ottaa aurinkoa ilman suojarasvoja keskipäivällä. Tieto on vanhaa perua. Jo 1800-luvulla ihmiset vietiin aurinkoon toipumaan, kun ei ollut antibiootteja. Edelleenkin viralliset terveysjärjestöt pelottelevat auringolla. Heidän mielestä terveellisintä olisi asua pimeässä pommisuojassa syömässä margariinia.\nSiitä sitten päästään ruokaan. Ihmiset ovat todella äänestäneet jaloillaan. Sama voi tapahtua minkä asian kanssa tahansa. Suositan Gandhin passiivisen vastarinnan menetelmää. Se on äärimmäisen tehokas ja kaataa suurenkin järjestelmän. Isoveli tietää tämän, ja siksi mielemme täytetään kaikella roskalla, jotta emme kohtaisi itseämme. Sillä ensin on tiedettävä, kuka on ja mitkä ovat omat todelliset tarpeet, ennen kuin voi vaatia mitään.\nOlen tavannut useita ihmisiä, joilla pelkkä ruokavalion muutos on muuttanut koko elämän ja asenteet maailmaa kohtaan. Kun ennen on tehnyt, mitä professorit ovat käskeneet ja voinut vain yhä huonommin ja lääkkeitä on vain lisätty ja sitten on itse muuttanut jotain, niin kaikki on muuttunut päälaelleen. Se on kokemus, jota kukaan ei voi poistaa, vaikka lääkäri mussuttaisi mitä. Näille ihmisille on turha tulla sanomaan mitään. Heitä alkaa olla jo melkoinen joukko. He ovat myös erittäin päättäväisiä ja tiedostavia ihmisiä.\nSamalta päivältä löytyy myös tämä uutinen. Liika siisteys ja hygienia sairastuttaa. En tarkoita, että tarvitsisi olla likaista, mutta ennen saimme ruuasta kaiken tarvittavan immuunisuojan. Käsittelemätön maito oli tämän maan terveystuote numero yksi. Luonnon bakteerit auttoivat immuunijärjestelmää kehittymään luonnollisella tavalla. Nyt muoviin kääritty hygieeninen roskaruoka sairastuttaa.\nEdellisissä ei ole mitään uutta ja tämäkin on luettavissa vanhoista oppikirjoista. Eri asia onkin, että miksi meille on puhuttu toista?\nPoliitikot, toivotan teille levotonta Joulua. Herätkää todellisuuteen, jos sellaisesta mitään ymmärrätte ja ruvetkaa tekemään duunia sillä olemme pian tosi kusessa.\nHyvää Joulun alusviikkoa muille.


Etusivu » Blogi » Hyvinvointi » Vakavasti sanottuna: Nyt työpaikoilla on ennalta-auttamisen aika\nkirjoittajalta Pirjo Nikkilä|Julkaistu 03/09/2020\nKoronakeväästä selvisimme hyvin. Keskityimme arjen organisoimiseen, toistemme kannustamiseen ja paremman syksyn odotukseen. Syksyn tultua moni asia onkin jo paremmin – ainakin tiedämme enemmän ja osaamme toimia verkossa. Toisaalta nyt tiedämme senkin, että tämä on kestävyyslaji. Akuutissa stressissä pinnistelyn vaihe on ohi eikä maali enää häämötäkään silmissä. Väliaikaisesta tilasta olemme siirtyneet sopeutumisen ja uusien tapojen opettelun aikaan. Vakavasti sanottuna: Nyt kannattaa toimia konkreettisesti jokaisen jaksamisen tueksi.\nAhdistus on hiipivää. Ja epäotollisissa olosuhteissa kasvavaa. Esimiehenä ahdistuksen mahdollisuuden voi vahingossa aliarvioida, jos ei ole tutustunut siihen aikaisemmin ja kun päivät täyttyvät töistä. Jos itsellä kaikki on hyvin eikä ole taipumusta huoliajatteluun, voi jäädä siihen uskoon, että loppuvuosikin jatkuu kevään tyyliin. Ja voi tuntua todella p… lta tutustua mörköön, joka osaa tekeytyä näkymättömäksi ja äänettömäksi, kunnes se on edessä. Voi vahingossa ajatella, että ohitetaan koko juttu keskittymällä töihin.\nOlen pahoillani tästä blogista. Olen pahoillani siitä, että varoitan ja maalaan vaikeuksia tulevaan. Päätin kuitenkin julkaista ajatukseni, koska meillä on keinoja maratoniinkin. Tarvitsee vain ottaa vakavasti se tieto, minkä mielenterveyden ammattilaiset ovat meille jakaneet: Nyt on konkreettisten tekojen aika. Nyt on ennalta-auttamisen aika.\nLevottomuus ja huolestuneisuus ei tee ihmisestä heikkoa saati pärjäämätöntä. Toisaalta, jos huolet kasvavat peloiksi tai eskaloituvat jatkuvaksi sisäiseksi kierteeksi, on tärkeää saada apua hyvissä ajoin. Nyt työpaikoilla tarvitaan matalan kynnyksen psyykkistä tukea. Nyt on se aika, jolloin psyykkinen työsuojelu – vihdoinkin – voi konkretisoitua henkilöstölle tarjottaviksi palveluiksi siinä missä tarjotaan tukea myös oman osaamisen lisäämiseen. Ei kannata odottaa diagnooseja ja pitkiä hoitoprosesseja.\nMedia on pullollaan vinkkejä itsestä huolehtimiseen. Toistuva ohje on, ettei huolia ja mahdollisesti edessä olevia ongelmia kannata toistella ja vahvistaa jatkuvalla keskustelulla. Toisaalta, jos kevään pärjäsimme sillä, että säilöimme pelkomme lukittuun arkkuun, sama ei ehkä toimikaan? Vie valtavasti voimia pitää arkkua kiinni. Nyt kannattaa ratkaista, milloin ja miten huolista puhutaan niin, ettei niitä mitätöidä tai ohiteta. Kannattaa paiskia töitä sen eteen, että voimme käyttää tarmomme tavoitteelliseen työhön eikä arkun kannen päällä istumiseen.\nHenkilöstöjohtamisen näkökulmasta kyse voi olla selviytymistaitojen oppimisesta – ja näihin liittyvien palveluiden tuottamisesta. Keskeistä on tiedostaa oman työpaikan kulttuuriin sopivat keinot ts. itseohjautuvassa kulttuurissa voi riittää jo sekin, että palveluja on saatavilla. Esimiesvetoisessa työskentelyssä ehkä tarvitaan toisenlaista konseptia? Merkityksensä voi olla silläkin, määritelläänkö ennalta-apu kliiniseksi tueksi vain onko se osa johtamiskulttuuria ja kehittämistä?\nItseäni innostaa se, että nyt viimeistään on ratkaistava, miten suorituskeskeisessä työkulttuurissa suhtaudutaan inhimilliseen heikkouteen. Heikkoushan on monessa työpaikassa tabu – siitä ei puhuta, vaikka kaikki sen tuntevat itsessään. Ikään kuin heikkouden tunnustaminen ja kohtaaminen tekisi meidät heikoiksi? Työkyvyttömyyseläkkeiden taustoja tutkimalla huomaa nopeasti, kuinka outo asia mielen heikkous työpaikoilla vielä on. En usko, että jatkossa voimme entiseen malliin siirtää ahdistuksesta ja masennuksesta kärsiviä ihmisiä työterveyshuollon kautta eläkkeelle. On olemassa keinoja tunnistaa alkavia psyykkisiä häiriöitä paremmin. On mahdollista auttaa saman tien.\nLopetan blogini palaamalla yksilön näkökulmaan. Oman heikkoutensa kohdannut ihminen tietää, kuinka paljon vahvemmaksi on tullut. Ei jätetä ketään yksin.\nEdellinen Missä olen itseni kanssa tällä hetkellä?\nSeuraava ”Ei syytä huoleen”, sanoo pääni, mutta keho vapisee


LDG Light | Patria\nPatria LDG Light on nykyaikainen laskeutumisvaloratkaisu, joka on optimaalinen NH90-helikopterien vaatimuksille. Se on suunniteltu tarjoamaan parempaa suorituskykyä ja ylläpidettävyyttä alkuperäiseen laitevalmistajaan (OEM) verrattuna. Yhden kokoonpanon ratkaisuna LDG Light tarjoaa paranneltua valkoisen valon tehoa, IR-tehoa, kierrosnopeutta sekä virrankulutusta. Se ylittää nykyisen NH90 laskeutumisvaloratkaisun käyttö- ja suorituskykyominaisuudet tarjoamalla 10 000 tunnin LED-käyttöaikaa.\nPatria LDG Light tukee nykyajan hälytysvaatimuksia, kuten LAND, IR on ja Stow. Laskeutumisvalossa on myös kontaktittomia Hall-tyyppisiä sijaintiantureita alttiiden mikrokytkimien eliminoimiseksi, ja harjattomat moottorit lisäävät luotettavuutta.\nNykyiset NH90-laskeutumisvalot ovat kokeneet haasteita pitkien, jopa 12-24 kuukauden mittaisten, läpimenoaikojen sekä korkeiden korjaus- ja vaihtokustannusten kanssa. Patrian LDG Light ratkaisee nämä resurssiongelmat mahdollistamalla yksinkertaisen laskeutumisvalon vaihtamisen ja vähentämällä tarvittua ylläpitoa sen elinkaaren aikana. Patrian tietoutta ja osaamista on jo harjoitettu käytännössä, sillä Patria on tarjonnut Suomen valtiolle yhteensä 57 laskeutumisvalon huoltotoimia. Tänä aikana Patria on onnistunut toimittamaan yhden laskeutumisvalon 70 päivän läpimenoaikaan verrattuna OEM:n yli 300 päivään. Patrian huoltotoimien minimikustannus on myös ollut vain 16% OEM:n huoltokustannuksista.\nVähennettyjen käyttöresurssien lisäksi Patria LDG Light tarjoaa merkittävästi paranneltua valkoisen valon tehoa: 800kCd verrattuna OEM:n tarjoamaan 300 kCd:an. LDG Lightin IR-teho, 80 NRI, on myös huomattavasti tehokkaampi verrattuna OEM:n 20 NRI:in. Tämä parannus mahdollistaa paremmat NH90:n käyttömahdollisuudet myös yöaikaan, mikä korostaa uuden LDG Light -laskeutumisvalon kokonaisvaltaista positiivista vaikutusta.\nPatria LDG Light on yhden kokoonpanon ratkaisu, joka korvaa kaikki kolme laskeutumisvaloa ja yhden hakuvalon. Yksinkertaisen kokoonpanon vuoksi laskeutumisvalon asennus, ylläpito ja vaihto on vain tavallinen linjahuoltotehtävä. Asennus ei myöskään edellytä H/C-järjestelmämodifikaatiota.\nPatria LDG Light


HARSO ry:n vuosikokous ja koronavirusepidemia - HARSO ry\nKoronavirusepidemia ja siitä seuranneet poikkeusolot aiheuttavat hämmennystä ja epätietoisuutta myös järjestökentällä. Suomen hallituksen 16. maaliskuuta 2020 linjaamat toimenpiteet vaikuttavat suuresti yhdistysten toimintaedellytyksiin ja kokouskäytäntöihin.\nAvi:t antoivat 17.3.2020. määräykset, joiden mukaan yli 10 hengen yleisten kokousten ja yleisötilaisuuksien järjestäminen on kielletty. Kokoontumisrajoituksen voimassaoloa on jatkettu 13.5.2020. asti. Määräys perustuu Kokoontumislakiin.\nYhdL 20 §: Yhdistyksen kokous on pidettävä säännöissä määrättynä aikana.\nSelvitämme parhaillaan erilaisia mahdollisuuksia HARSO ry:n sääntömääräisen vuosikokouksen järjestämiseksi tai siirtämiseksi myöhempään ajankohtaan. Selvää on kuitenkin, että ihmisen terveyden suojaaminen ja tartuntojen ehkäisy on ensijalla ja tästä johtuvat toimenpiteet saattavat aiheuttaa vuosikokouksen siirtymisen määrättyä aikaa myöhemmäksi.\nOikeusministeriö on tiedottanut julkisuuteen, että se tekee yhtiökokousten ja vuosikokousten järjestämistä poikkeustilanteessa koskevat lakiehdotukset, ja antaa ne eduskunnalle viikolla 16.\nSeuraamme HARSO ry:ssä aktiivisesti tilannetta ja tiedotamme jäsenyhdistyksillemme kun uutta tietoa on saatavilla.


Jälkiviisaat: Gaddafin kuolema ja Teknologiateollisuuden lakko | Yle Uutiset | yle.fi\nJälkiviisaat: Gaddafin kuolema ja Teknologiateollisuuden lakko\nJälkiviisaat keskustelivat Aamu-tv:ssä Libyan entisen diktaattorin Muammar Gaddafin kuolemasta ja Teknologiateollisuuden tiukasta neuvottelutilanteesta. Keskustelijoina olivat Maria Pettersson, Kalle Isokallio ja Jan Erola.\nAiheista ei taaskaan ole pulaa, kun Jälkiviisaat kokoontuvat puimaan uutisviikkoa. Gaddafia ei saatu oikeuden eteen, vaan hänen päivänsä päättyi Sirtin kaupungissa. Kotimaassa ykkösuutinen on ollut viennin kannalta keskeisen teknologiateollisuuden lakko.\n21.10.2011 • Päivitetty 21.10.2011 19:09\nJälkiviisaat keskustelivat vilkkaasti Gaddafin yllättävästi kuolemasta ja kuolinolosuhteista.\n- Ihmisen ei pitäisi kuolla sillä tavalla, että hänet kaivetaan viemäristä, Maria Pettersson mietti ja ihmetteli Jan Erolan tavoin amerikkalaisten sotaisaa mielialaa Gaddafin kuolinpäivänä.\nErola muistutti Libyan olevan monista vaikeuksista huolimatta velaton maa, jonka väestö on Pohjois-Afrikan koulutetuinta.\nIsokallio kertoi odottavansa, mihin diplomatialla päästään tästä eteenpäin ja muistutti Gaddafin olleen aina hyvää pataa öljyvaltoiden mahtijohtajien kanssa.\n- Tää on nyt toinen arabimaiden johtaja, jonka Yhdysvallat tappoi, Isokallio muisteli.\nMaria Pettersson nosti esiin kiistanalaiset kolme koulutuspäivää ja totesi, että ilmeisesti Suomessa ei kuitenkaan mene ihan niin huonosti kuin on annettu ymmärtää.\nIsokallio totesi ymmärtävänsä Metalliliiton työntekijöitä ja antoi heille sympatiansa. Metallin työntekijät ovat olleet kärsivällisiä vuosien ajan.\n- Ne on tyytyneet siihen, että koneet pidetään käynnissä, Isokallio totesi.\n- Toivottavasti ensi viikolla saadaan aikaan ratkaisu. Tää on enemmän tällaista tunnepuolen asiaa, Isokallio lausahti.\nYlen aamuKotimaaKalle IsokallioLibyaMuammar GaddafiJälkiviisaat (tv)teknologiateollisuusdiktaattoritLibialaiset PoliitikotJan ErolaPohjois-AfrikkaarabimaatSuomalaiset keskusteluohjelmatyritysjohtajatsuomenkielinen kirjallisuusdiktatuurit


QGIS on syyskuussa 2013 julkaistusta 2.0 -versiosta alkaen myös viralliselta nimeltään QGIS eikä enää Quantum GIS, vaikka tämäkin nimi varmaan säilyy käytössä vielä pitkään.\nQGIS on C++ ja Python-ohjelmointikielillä tehty paikkatieto-ohjelma, joka hyödyntää erityisen hyvin GDAL-ohjelmakirjaston tarjoamia ominaisuuksia. Käyttöliittymältään se muistuttaa ArcView:ta ja MapInfoa eli on sellainen, millaisia paikkatieto-ohjelmien on totuttu olevan. Jos on käyttänyt niistä yhtä, niin QGIS:in käyttökin sujuu, ja miksei myös toisin päin.\nQGIS on ottanut vauhtia 2010-luvulla, ja se on ominaisuuksiltaan käynyt monipuolisemmaksi kuin aikaisemmin eturintamassa kulkeneet Java-ohjelmat, lähinnä gvSIG ja uDIg. QGIS on miellyttävästi reagoiva ohjelma joka pystyy käsittelemään vaivattomasti isojakin aineistoja. Eräät QGIS:in työkaluista ovat esimerkillisen hyviä, kuten sen georeferointityökalu, jolla esimerkiksi skannattuun karttaan voidaan liittää sen sijainti ja tieto käytetystä koordinaattijärjestelmästä. Myös GPS-laitteen käyttyminen yhdessä QGIS:in karttaprojektin kanssa toimii hyvin ja luotettavasti.\nAvoimen lähdekoodin GIS-ohjelmissa on tavallista, että automaattisesti ohjelman mukana asentuvien perusominaisuuksien lisäksi on saatavilla tiettyjä erikoistarkoituksia varten tehtyjä laajennoksia. QGis:lle tällaisia laajennoksia on tarjolla tavattoman paljon. Monilla laajennoksista on myös puolivirallinen asema, eli niitä on testattu ja ne on todettu niin hyvälaatuisiksi, että ne voidaan ladata ja asentaa suoraan QGis-ohjelmasta laajennostenhallintatyökalulla.\nQGis:n käyttöohje on hyvä ja selkeä. PDF-muodossa se on 233-sivuinen.\nQGis:n WMS ominaisuudet ovat hyvät. Myös https-yhteys ja tunnuksen ja salasanan käyttäminen toimivat, ja ohjelma voidaan määrätä jättämään huomioimatta WMS-palvelimen lähettämät GetMap- ja GetFeatureInfo-osoitteet, jotka ovat toisinaan väärät.\nWFS-ohjelmana QGis on luotettava, mutta omalla tavallaan rajoitettu. Oletuksena on, että QGIS lukee koko WFS-tason sovellukseen, joka suurilla aineistoilla on usein järjetöntä. QGIS voidaan asettaa myös tilaan, jossa se pyytää joka kerta karttaa liikautettaessa WFS-palvelimelta vain karttaikkunaan sattuvat kohteet. Tämä on isoilla aineistoilla järkevämpi toimintatapa. WFS-tasoja voidaan myös muokata QGIS:llä (WFS-T), jos palvelin tukee muokkausominaisuutta ja WFS-taso on määritelty muokattavaksi.\nQGIS käyttää kuvien ja vektoriaineistojen lukemiseen GDAL/OGR-kirjastoa, ja siitä syystä se tukee lukuisia kuva- ja vektoritiedostomuotoja. Kuitenkin tuki on vain niille tiedostomuodoille joita GDAL on käännetty tukemaan, ja joskus käyttäjä voi yllättyä, kun eri QGIS:n uudesta versiosta puuttuukin tuki kaivatulle tiedostomuodolle.


Imatran Voimistelijat etsii päätoimista valmentajaa\nImatran Voimistelijat ry on vuonna 2011 perustettu laadukkaan voimisteluliikunnan seura, joka tarjoaa tavoitteellista toimintaa niin harraste-, kilpa- kuin huippu-urheiluun tähtäävillä tasoilla. Joukkuevoimistelu on seuran painopistelaji, mutta myös rytmistä voimistelua voi harrastaa seurassamme. Imatran Voimistelijoissa voimistelee n. 90 tyttöä, joista 40 valmennusryhmissä. Haemme seuralle vastuuvalmentajaa, joka vastaa seuran ohjaus- ja valmennustoiminnasta. Työnkuva tarkentuu valittavan valmentajan omia vahvuuksia painottaen.\nToivomme sinulta vähintään Suomen Voimisteluliiton 2. tason valmentajakoulutusta tai muuta soveltuvaa koulutusta, vastuullisuutta ja innostunutta otetta lasten ja nuorten kanssa työskentelyyn, hyviä yhteistyö- ja tiimityöskentelytaitoja, koreografista osaamista, hyvää suomen kielen hallintaa, mahdollisuutta ilta- ja viikonlopputyöhön, positiivista otetta ja halua kehittyä ja kehittää seuraamme. Kokemus päätoimisesta valmentamisesta, venäjän kielen taito sekä oman auton käyttömahdollisuus katsotaan eduksi.\nVastuuvalmentajana vastaat seuramme joukkuevoimistelun valmennuksesta, omien vastuujoukkueiden sekä ryhmien toiminnan suunnittelusta, käytännön valmennuksesta ja seurannasta sekä lajin kehittämisestä seurassamme. Käytännön työsi painottuu valmennusryhmiin, mutta myös harrasteryhmien ohjaaminen tulee tutuksi. Toimit yhteistyössä seuran muiden ohjaajien, valmentajien sekä seurajohdon kanssa.\nLähetä vapaamuotoinen hakemuksesi ansioluetteloineen sekä palkkatoiveesi sähköpostitse nykyiselle vastuuvalmentajalle. Lisätietoja Kikka Sissala-Hallikas kikka.hallikas@gmail.com, 045-1381148. Hakuaika 19.4.2015 asti.


2n8+6 (15 kp)\n10 j (2 ruutua)\n8 (–5 Ket, +3 kehopanssari), kosketus 5,\n13 (–1 Ket, +4 kehopanssari), kosketus 9,\nLonkero +3 lähitaistelu (1n6+2 plus myrkky)\n4 lonkeroa +3 lähitaistelu (1n6+2 plus myrkky)\n5 j/0 j\n5 j/10 j\nHämäränäkö, kasvin tyyppipiirteet\nSitk +4, Ref –, Tahto –4\nSitk +6, Ref –1, Tahto +0\nVma Ø, Ket Ø, Ruk 13, Äly Ø, Vii 2, Kar 1\nVma 14, Ket 8, Ruk 16, Äly Ø, Vii 11, Kar 9\nErakko tai kasvusto (3–5)\nErakko, kasvusto (2–4) tai sekakasvusto (2–4 liilasientä ja 3–5 kirkusientä)\n3 KN (Keskikokoinen)\n3–6 KN (Keskikokoinen)\nKirkusienet ja liilasienet saalistavat usein yhteisvoimin. Kun kirkusienten päästämä hirvittävä meteli on houkutellut paikalle uteliaan olennon, liilasieni yrittää tappaa sen. Jos pyynti onnistuu, ne jakavat riistan keskenään.\nKirkusieni on liikuntakyvytön sieni, joka päästää kovaa ääntä, kun se houkuttelee saalista tai sitä häiritään. Kirkusieniä kasvaa pimeässä maan alla, ja niiden lähellä on usein liilasieniä, joiden myrkylle ne ovat immuuneja.\nKirkusienet ovat sinipunaisia, joskin värityksen tummuus vaihtelee.\nKirkusienellä ei ole hyökkäyskeinoja, mutta sen kova ääni houkuttelee riistaa.\nJos 10 jalan säteellä kirkusienestä esiintyy liikettä tai valoa, sienestä alkaa kuulua läpitunkevaa kirkunaa, joka kestää 1n3 kierrosta. Ääni houkuttelee paikalle uteliaita olentoja lähitienoolta. Osa niistä on oppinut, että ääni on merkki ruoan tulosta.\nLiilasienet muistuttavat kirkusieniä ja kasvavat usein niiden lomassa.\nLiilasienen väritys vaihtelee sinipunaisesta sameanharmaaseen, joskin sinipunaista näkyy aina vähintään läiskinä.\nLiilasieni sivaltelee ulottumalleen tulevia elollisia olentoja lonkeroillaan.\nHaava, Sitkeys VA 14, ensi- ja jälkivauriot 1n4 Vma ja 1n4 Ruk. Laiston vaikeusaste on Ruumiinkunto-pohjainen.


LAPSI KUOLLUT KORONAAN SUOMESSA. Suru-uutinen tuli hetki sitten. :( Omikron vie lapsenkin hautaan. | Keskustelu | Kaksplus\nLAPSI KUOLLUT KORONAAN SUOMESSA. Suru-uutinen tuli hetki sitten. :( Omikron vie lapsenkin hautaan.\nMikä on THL:n ja hallituksen: Marinin, Saarikon, Lintilän, Kurvisen, Anderssonin, Salmisen, Järvisen, Helveen, Nohynekin, Rämetin, Lehtosen jne. vastuu, jotka ovat pitkittäneet rajoitusten käyttöönottoa ja ainoastaan Kiuru ja Varhila ovat vaatineet tiukkoja toimia kulkutaudin levityslupalapun sijaan, joka on pikemminkin polttoainetta koronaroihulle.\nMissään ei lue, että olisi kuollut koronaan, vaan että kuollessaan hänellä oli tartunta. Koroa ei välttämättä vaikuttanut kuolemaan mitenkään.\nLAPSI KUOLLUT KORONAAN SUOMESSA. Suru-uutinen tuli hetki sitten. Omikron vie lapsenkin hautaan.\nEi ole flunssaa ei. Tänään 22 uutta koronakuolemaa (1688 yhteensä). Tammikuussa 2022 jo 124 koronakuolemaa 12 päivässä ja marraskuun ja joulukuun 2021 koko pandemian kuukausikohtaiset koronakuolemaennätykset tulevat rikkoutumaan tässäkin kuussa. Sitten jo 3 kuukautta peräkkäin ennätysluvut covid-kuolemissa. Antakaa Kiurun ja Varhilan hoitaa hommansa, bilekansan ja MaRan "nyt saa elää ja bailata" lobbauspolitiikka johtaa tuhoon.\nnykyään lääkäri ei valvo potilaan tilaa vaan määrää vaan lisää lääkkeitä. Riippuu lääkäristä. Suosittelen yksityisiä ja sen alan erityislääkäreitä, jota sairaus koskee. Julkisella puolella ei lääkäreillä ole aikaa keskittyä potilaan kokonaisvaltaiseen hoitoon.\narvasinhan että joku rokotevastainen täällä määkii, kun heidän mielestään se on vain pieni nuha\nMuistakaa myös kuinka moni ei kuollut.\nNo se tuskin tuota perhettä lohduttaa! Id..ootti olet!\nNyt jos koskaan, pitäisi terveydenhuollon kertoa totuus.\n1. Oliko perussairauksia ja oliko hoitotasapainossa (astma, diabetes, muita sairauksia esim. immuniteetin puutoksia)\n2. Oliko rokotettu\n3. Oliko tartunta todettu muun sairauden hoidon yhteydessä, edistikö korona kuolemaa vai oliko itse korona kuoleman aiheuttaja\nJa turha rokotettujen on määkiä, koska Who:n kanta lasten rokotuksiin on ollut eri kuin suomalaisten rokotehysteerikkojen.\nNäitkö eilen sen kuvan ku tippa-aineessa on szoijaöljyä\nNämä asiat eivät varmaan kuulu sulle eikä muille.\nHoida sä vaan oma tonttisi ja ota rokotteet, koska ilmeisesti et ole vielä ottanut.\nTai oliko rokottamaton.\nRIskiryhmiinkin kuuluvien pienten lasten rokotukset ovat vasta hiljattain alkaneet, joten jos olisi saanut rokotteen, niin ei suoja ilmeisesti olisi riittänyt. En tiedä, mutta ihan turha spekuloida näistä mielestäni.\nJa Virossa kuoli juuri 7-vuotias koronaan. Voimia lapsensa menettäneille.\nei varmasti lohduta.. lapsen kuolema on se kauhein mitä ihmiselle voi tapahtua. siitä ei pääse yli varmasti kukaan kokonaan, jonka kohdalle se on sattunut. oli se syy sitten mikä tahansa\nRannan eilinen pilapiirros iltiksessä on tässä tilanteessa entistä mauttomampi ja täysin sopimaton.\nTuskin hänkään ole ennustaja\nEn ole rokotevastainen, vaan toivon että pysyttäisiin totuudessa. Se että kutsut viestintääni määkimiseksi kertoo valitettavasti sinusta vain huonoa.\nSaattoi jäädä vaikka auton alle.


Kirjauutuus vie automatkalle Helsingin olympialaisiin | Autotoday\nKirjauutuus vie automatkalle Helsingin olympialaisiin\nVuoden 1952 Helsingin olympialaisia on vuosikymmenien aikana muisteltu urheilullisten tapahtumien lisäksi monesta muusta näkökulmasta, kuten tapahtuman merkityksestä sodasta toipuvalle kansakunnalle niin henkisellä kuin aineellisella puolella.\nEräs osa-alue on kuitenkin jäänyt vaille kokonaisvaltaisempaa käsittelyä, vaikka tätäkin aihetta on toki sivuttu aiemmissa yhteyksissä. Kyseessä ovat olympiavuoden 1952 uudet henkilöautot, joita tuotiin maahamme poikkeuksellisen runsaasti, jos määrää verrataan vuosiin juuri ennen Helsingin olympialaisia tai heti niiden jälkeen.\nNyt aukko Helsingin olympialaisten historiankirjoituksessa saa kuitenkin arvoisensa täydennyksen, kun aiheesta julkaistaan teos Olympiavuoden Klassikot – Tarinoita 1952 automalleista. Kirjassa taustoitetaan olympialaisten merkitystä ja niihin liittyviä yhteiskunnallisia ilmiöitä, mutta pääroolissa ovat tuona vuonna maahamme tuodut uudet ajoneuvoyksilöt historiatietoineen.\nKirjan tekijä, ajoneuvoharrastaja ja Klassikot-lehden toimittaja Jan-Erik Laine on tehnyt teoksen eteen valtavan määrän työtä kartoittaessaan vuoden -52 Suomi-autoja ja tavoittaessaan niiden entisiä ja nykyisiä omistajia ajoneuvoihin liittyvien tietojen ja tarinoiden taltioimiseksi.\nKokonaisvaltaisesta paneutumisesta asiaan kertoo osaltaan sekin, että Laine on kunnostautunut myös teoksessa esiteltävien ajoneuvojen valokuvaajana.\nNäyttävä 216-sivuinen uutuusteos on tilattavissa kirjan kustantajan, Viipalemediat Oy:n verkkokaupasta osoitteesta supermarket.fi hintaan 37,90 euroa.\nOlympiavuoden Klassikot – Tarinoita 1952 automalleista\nKirjailija: Jan-Erik Laine\nKoko: 250 x 250, sidottu kovakantinen\nOlympiavuoden klasikot -kirja\nEdellinen artikkeliMitkä ovat pakottavat syyt pysäyttää moottoriajoneuvo jalkakäytävälle?\nSeuraava artikkeliSonkajärvellä sattui eilen hyvin tyypillinen peräänajo


5.2.2016 klo 21:31\nRasistisen MV-lehden perustaja Ilja Janitskin ei ole juuri antanut haastatteluja itseään tai MV:tä koskeviin artikkeleihin eikä muutenkaan esiintynyt julkisuudessa pitkiin aikoihin. Hänen ajatuksiaan on voitu lukea vain MV:n sivuilta.Yle Perjantai haastatteli Ilja Janitskinia, koska hän johtaa tunnettua suomalaista vastamediaa. Yle Perjantai haluaa antaa katsojille mahdollisuuden arvioida kiistanalaisen toimijan sanomisia ja ajatuksia.Vuonna 2014 Barcelonassa Espanjassa perustettu MV-lehti on tullut tunnetuksi lyhyessä ajassa.– Vasemmalla kädellä sunnuntaisin tehty julkaisu täynnä kirjoitusvirheitä, kuvailee Ilja Janitskin Yle Perjantaille sivustonsa alkuaikoja.MV-lehdessä on julkaistu rasistista ja ihmisten yksityisyyttä loukkaavaa sekä tekijänoikeuksia rikkovaa sisältöä. Se tunnetaan muun muassa tavasta julkaista kasvokuvia epäillyistä ja tuomituista rikollisista. Ilmiö on kansainvälisesti puhuttava ja vastaavanlaisia sivustoja on useita muun muassa Yhdysvalloissa.MV-lehden kirjoittajien taustoista ei tiedetä. Ainoastaan Janitskin esiintyy MV:n yhteydessä kasvoillaan. Toimittajia lehden palveluksessa ei tiettävästi ole. Lehdellä on tapana hyökätä sitä kriittisesti käsitteleviä toimittajia vastaan.– Minä pidän suomalaista valtamediaa vastuussa monestakin Suomessa tapahtuneesta esimerkiksi seksuaalirikoksesta, Janitskin sanoo.Kaikki keskeiset poliittiset nuorisojärjestöt perussuomalaisia nuoria lukuun ottamatta ovat liittyneet kampanjaan, jossa vaaditaan loppua MV:lle. MV:stä on tehty myös tutkintapyyntö poliisille ja nuorisojärjestöjen yhteinen vetoomus on toimitettu myös valtakunnansyyttäjälle.– En minä pakota ketään lukemaan minun ajatuksiani tai lukijoideni ajatuksia tai kirjoituksia. Miksi ihmiset tulevat ja sanovat, ettei näin saisi kirjoittaa? Ei tarvitse tulla meidän sivuillemme. Pysykää niillä omilla sivuillanne. Eikö näin olisi kaikkein paras, Janitskin kysyy.\nTutkintapyyntö MV-lehdestä Helsingin poliisin käsittelyyn 28.1.